แม่ลูก AIE-AI ทะยานแรง! เก็งข่าว “กบง.” เคาะปรับสูตรไบโอดีเซล B100
แม่ลูก AIE-AI ทะยานแรง! คาดนักลงทุนเข้าซื้อเก็งกำไร จากข่าว “กบง.” เคาะปรับสูตรไบโอดีเซล B100 มีผล 10 ต.ค.65 คาดหนุนคนใช้น้ำมันไบโอดีเซลสูงขึ้น พ่วงไฮซีซั่นท่องเที่ยวช่วงครึ่งปีหลัง
แม่ลูก AIE-AI ทะยานแรง! คาดนักลงทุนเข้าซื้อเก็งกำไร จากข่าว “กบง.” เคาะปรับสูตรไบโอดีเซล B100
29 ก.ย. 2565

ผู้สื่อข่าวรายงานว่า วันนี้ (29 ก.ย.65) ล่าสุด ณ เวลา 10:43 น. ราคาหุ้น บริษัท เอไอ เอนเนอร์จี จำกัด (มหาชน) หรือ AIE อยู่ที่ระดับ 4.32 บาท บวก 0.86 บาท หรือ 24.86% สูงสุดที่ 4.48 บาท ต่ำสุดที่ระดับ 3.54 บาท ด้วยมูลค่าซื้อขาย 401.20 ล้านบาท
ขณะเดียวกันราคาหุ้นบริษัท เอเชียน อินซูเลเตอร์ จำกัด (มหาชน) หรือ AI อยู่ที่ระดับ 6.65 บาท บวก 0.75 บาท หรือ 12.71% สูงสุดที่ระดับ 7.30 บาท ต่ำสุดที่ระดับ 5.85 บาท ด้วยมูลค่าซื้อขาย 81.86 ล้านบาท
ทั้งนี้ นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ราคา AIE และ AI ซึ่งเป็นบริษัทแม่ ได้รับแรงเก็งกำไรเข้ามาตามข่าวที่คณะกรรมการบริหารนโยบายพลังงาน (กบง.) มีมติเห็นชอบให้การสัดส่วนการผสมสูตรผสมน้ำมันไบโอดีเซล (B100) จากปัจจุบันมีเกรดเดียว คือ B5 เป็น B7, B10, B20 กำหนดให้มีผลตั้งแต่ วันที่ 10 ตุลาคม 2565 ถึงวันที่ 31 ธันวาคม 2565 ซึ่งส่งผลให้ความต้องการใช้น้ำมันไบโอดีเซลสูงขึ้น
โดยผู้บริหารมองว่าจากปัจจัยนี้จะเข้ามาช่วยสนับสนุนการเติบโตในช่วงครึ่งปีหลังได้เป็นอย่างดี ประกอบกับความต้องการใช้น้ำมันไบโอดีเซลในช่วงปลายปี ซึ่งเป็นไฮซีซันของธุรกิจเป็นฤดูของการเดินทาง ท่องเที่ยว รวมถึงสถานการณ์ โควิด-19 ในปัจจุบัน ก็ได้คลี่คลายเป็นโรคประจำถิ่นเป็นที่เรียบร้อยแล้ว ทำให้มีการใช้รถใช้ถนนเพิ่มขึ้นมาก
โดยให้แนวต้าน AIE ที่ 4.40-4.50 บาท แนวรับที่ 4.00, 3.80 บาท